text: 6 måneders dom for dødsvold 
  25 november 2011 kl. 12.39
  En 19-årig mand fra Kolding har fået 6 måneders fængsel for at have slået en 23-årig, som senere døde af slagene.
  Vestre Landsret har stadfæstet byretsdommen på 6 måneders fængsel for dødsvold.
  Anklagemyndigheden havde anket dommen, og krævede en dom på
  1 1/2 års fængsel til den 19-årige.
  Den 19-årige blev dømt for at have slået ofret to gange. Slag, der havde døden som en uagtsom følge. 
  Overfaldet fandt sted i Kolding centrum. Her blev ofret - en 23-årig koldingenser - overfaldet og slået af den 19-årige. 
  Ofret blev overført til Odense Universitets Hospital med blødninger i hjernen. Den 23-årige blev derfor lagt i kunstig koma, men forgæves. 
  Han døde den 31. juli.
  